Johannes Winkel

Johannes Winkel es un politico de Germania. Il nascet li 28-im de octobre 1991 in Kreuztal (Nordrhen-Westfalia e es desde li 19-im de novembre 2022 presidente del Junge Union (Germania), quel es li organisation del yunesse del liberal-conservativ partise Cristan Democratic Union de Germania. In li annu 2025 Johannes Winkel esset electet directmen quam membre del parlament de Germania por li Cristan Democratic Union de Germania in Düsseldorf.

Personal e professional vive
Johannes Winkel studiat jurisprudentie in München, Sant Gallen (Svissia) e Bonn. Pos su studies il laborat in prim al universitá de Bonn e pos to che un interprense industrial in Düsseldorf.

Political cariera
Johannes Winkel devenit membre del Junge Union (Germania) in li etá de 19 annus e fundat un organisation del Junge Union (Germania) in Kreuztal.
 2020 Johannes Winkel devenit presidente del Junge Union (Germania) in li país federal Nordrhen-Westfalia.
 2022 Johannes Winkel es electet ye li 19-im de novembre 2022 quam presidente del Junge Union (Germania).
 2025 Johannes Winkel es electet directmen quam membre del parlament de Germania por li Cristan Democratic Union de Germania in li districte electoral Düsseldorf II.

Categorie:Politicos de Germania
Categorie:Cristan Democratic Union de Germania